Mark Cavendish

**Mark Cavendish** (Douglas, Eiland Man, 21 meie 1985) is e Britschn coureur die voun 't moment 'n rapsn sprinter is. En is begunn up de piste (woarup dat 'n ol weireldkampioen ewist is, in de de ploegkoers) en is loater mêer en mêer up de boane begunn ryen. En het oundertusschn ol 34 rittn ewonn in 'n Tour en êen klassieker ewonn, Milaan-San Remo in 2009.

## Persôonlik
't Zyn der vele in 't peletong die van Cavendish nie en moetn weetn omda 't e dikkenekke zoudt zyn. E stiksje uut *Procycling* van oktober 2008 toogt dadde:
:*The fact is, you look at the replays of my wins at the Tour, and I'm the fastest sprinter. I'm stating a fact. It's not just me saying 'I'm the fastest sprinter' without backing it up - I'm stating a fact, you know? I don't see how that can be seen as arrogance when it's just telling the truth. But people can take me as they want? I don't give a shit really.* (vry: Ik zyn nie arrogant, 'k zeggn 't geweune lik of dat 't is, want ik zien up d'herhoaliengn van my sprintn in 'n Tour da ke 'n rapsn zyn. 't Ku myn eigentlik gin zak scheiln wuk dan de menschn zeggn.*)

In 'n [[Tour de France 2010|Tour van 2010]] toogdn zyn troann dat 't nem wel ku scheiln wuk dan de menschn peizn van nem. Zyn sportief directeur, Brian Holm, zegt oek: *Buutn de koers is 't e goein keirel, e belt nie voun te zoagn, mo voun te vroagn hoe dat goat of me wuk daj bezig zyt.*

==Up de piste==
Cavendish is begunn ryen met e BMX en loater van tyd, at 'n 13 wos, met 'n montebike. Lik vele Iengelsmans is 'n êest begunn ryen up de piste, in 2005 wont 'n in Los Angeles de ploegkoers me Robert Hayles, vôorn d'[[Holland]]ers Stam en Slippens en de [[België|Belgn]] Gilmore en Keisse, olhoewel dan ze vantevôorn nog nôois tope ereen haddn. 

E kwam oek nog Europees kampioen puntekoers en in 2006 de Speeln van 't Gemênebest voun 't eiland Man, die doar apart upkomt. 

==Up de boane==
In 2006 wos 'n êest stagiair byn *Sparkasse*, 't joungernteam van *T-Mobile* (egroeid uut *Deutsche Telecom*, loater van tyd *Team Highroad*, *Team Columbia* en *HTC-Columbia* van noame ewist), in 2007 mucht 'n echt begunn, byn da zeste T-Mobile. En hadde 't moelik in 't begun, want ne kuste bykan gin êen koers uutryen. Zyn êestn koers dat 'n wel kuste uutryen, wos de *Scheldeprys*, dat 'n van 'n êeste kêe wonne. E muchte oek mei no 'n Tour, mo doa viel 'n in d'êeste twêe rittn ('n êestn wos in [[Londn]] en ewonn deur McEwan en 'n twiddn no [[Gent]] en ewonn deur Gert Steegmans vôorn [[Tom Boonen|Bôone]]) en ne gaf uuteindelik up in 'n achtstn rit. E won da joar wel 11 koersn, ollêne [[Alessandro Petacchi|Petacchi]] won in zyn êeste joar eevnvele koersn. 

In 2008 kwam de grôote deurbroake. Êest wont 'n tope me Bradley Wiggins 't weireldkampioenschap ploegkoers in Manchester, in oest gienk 'n tope me Wiggins no d'[[Olympische Speeln]], mo doa wos 'n 'n ênigsn Iengelsman die gin medaille kuste winn up de piste, Wiggins won wel nog d'achtervolgienge, individueel en in ploeg. In 'n Giro wont 'n voun 'n êeste kêe e rit in e grôote rounde, e gienk doa nog e twiddn winn en in 'n Tour zest viere, e gaf toune up in 'n vichtiensn rit voun t'enterneern voun d'Olympische Speeln.    

In 2009 dei 'n nog beter, e won Milaan-San Remo, doa kus 'n [[Heinrich Haussler]] juuste vôorn de mete remonteern. Doavôorn had 'n ol twêe rittn ewonn in de Rounde van Qatar en êen in Tirreno-Adriatico. E trok zyn goeie forme deure en ne wos oek 'n bestn in 3 rittn en 'n ploegtydrit beisn 'n Giro, achter zyn derde winste, het 'n upegeevn voun e bitje te kunn rustn voun 'n Tour. In de vôorbereidienge no dienn Tour wont 'n 2 rittn in de Rounde van Zwitserland en ne beguste me vele vertrouwn in de *Grande Boucle''. E dei wuk at iederêen verwachtte en da wos winn, zes keirs zest. 'n Groenn boai kust 'n wel nie winn, in êen rit is 'n edeklasseerd, woadeure dat Thor Hushovd nem pakte.

In 2010 wos 't ollemoale e stik miender in zyn vôorbereidienge. Deur zêer an zyn tandn kust 'n mor in februoari begunn ryen, in de Ruta Del Sol. E moeste lossn in Milaan-San Remo, mor e kuste egliek winn in de Rounde van Catalonië en in de Rounde van Romandië, woa dat 'n wel uut koers hoald is deur zyn ploeg, achter dat 'n over de mete kwam me 't V-têekn, die in Iengeland 't zeste wult zeggn lik je middnstn vienger upsteekn. En hadde 't moelik en in 'n êestn sprint van 'n Tour makt 'n verkêerde keuzn, woadeure dat 'n mo 'n twoofsn wos. 'n Dag derup wont 'n wel en ne moeste indeliks bleitn up 't podium en beisn interview, deur ol de zoagienge dat 'n ol ekreegn hadde. 'n Dag derup sprintte 'n were no d'êeste plekke, zyn twoofsn rit in 'n Tour. In de doagn doarup won 'n nog 2 rittn, oek up 'n Champs Elysées won 'n me ze viengers in zyn neuze.

In 2011 dei Cavendish were wuk dat 'n goed kut: rittn winn. E won ter vuve in 'n Tour en oek 'n groenn boai, voun 'n êeste kêe in zyn carrière.

## Overwinniengn
;2007
: Scheldeprys
: 3e en 6e etappe Vierdoagsche van Duunkerke
: 2e en 6e etappe Roende van Catalonië
: 4e etappe Ster Elektrotoer
: 6e etappe Roende van Denemarkn
: 2e etappe ENECO Tour
: Proloog en 1e etappe Roende van Grôot-Brittannië
: 3e etappe Circuit Franco-Belge
;2008
: 20px Weireldkampioen koppelkoers me Bradley Wiggins
: 2e etappe en etappe 3a Driedoagse van De Panne-Koksyde
: Scheldeprys
: Proloog Roende van Romandië
: 4e en 13e etappe Roende van Italië
: 5e etappe Ster Elektrotoer
: 5e, 8e, 12e en 13e etappe Tour de France
: 1e, 2e en 3e etappe Roende van Ierland
: 1e en 2e etappe Roende van Missouri
;2009
: 4e en 6e etappe Roende van Qatar
: 4e en 5e etappe Roende van Californië
: 7e etappe Tirreno-Adriatico
: Miloan-San Remo
: 2e etappe en etappe 3a Driedoagse van De Panne-Koksyde
: 1e etappe (ploegntydrit), 9e, 11e en 13e etappe Roende van Italië
: 2e en 5e etappe Roende van Zwitserland
: 2e, 3e, 10e, 11e, 19e en 21e etappe Tour de France
: Roende van Bochum
: 2e etappe Roende van Ierland
: 1e en 2e etappe Roende van Missouri
: De draai van de kaai in Roosendaal
;2010
: 1e etappe Roende van Catalonië
: 2e etappe Roende van Romandië
: 5e, 6e, 11e, 18e en 20e etappe Tour de France
: 1e (Ploegntydrit), 12e, 13e en 18e etappe Roende van Spanje
: 20px Puntnklassement Roende van Spanje 
;2011
: 6e etappe Roende van Oman 
: Scheldeprys
: 1e (Ploegntydrit), 10e en 12e etappe Roende van Italië
: 5e, 7e, 11e, 15e en 21e etappe Tour de France
: 20px Puntnklassement Tour de France
: London-Surrey Cycle Classic (Olympische Speeln testrit)
: 1e etappe, etappe 8b Roende van Grôot-Brittannië
: 20px Weireldkampioen ip de boane, Elite
;2012
: 3e en 5e etappe Roende van Qatar
: Kuurne-Brussel-Kuurne
: 2e etappe Tirreno-Adriatico
: 2e, 5e en 13e etappe Rounde van Italië
: 2e, 18e en 20e etappe Tour de France
;2013
: 3e, 4e, 5e en 6e etappe Rounde van Qatar
:Rounde van Quatar
:2e etappe Driedoagsche van De Panne-Koksyde
: 1e, 6e, 12e, 13e en 21e etappe Rounde van Italië
: Puntnklassement Rounde van Italië
: 5e en 13e etappe Tour de France
;2014
:1e en 6e etappe Tirreno-Adriatico
:Puntnklassement Rounde van Turkeye
;2015
:Rounde van Dubai
:Kuurne-Brussel-Kuurne

## Ploegn
*Sparkasse: 2005-2006
*T-mobile: 2006-2007
*Team Highroad, Team Columbia: 2008
*Columbia-HTC: 2009
*Team HTC-Columbia: 2010
*HTC-High Road: 2011
*Team Sky: 2012 
*Omega Pharma-Quick-Step: 2013-2014
*Etixx-Quick Step: 2015
*Team Dimension Data: 2016-2019
*Bahrain McLaren: 2020
*Deceuninck-Quick-Step: 2021
*Quick Step-Alpha Vinyl: 2022

## Externe koppelienge
*Mark Cavendish zyn officieeln website